**APROBAT,**

Director General,

Ec. Georgiana TRIFU

CAIET DE SARCINI

**SERVICII DE ORGANIZARE EVENIMENTE**

**– „UNDERGROUND CLASIC”-**

**Cod CPV: 92622000-7**

**Întocmit,**

**Șef Serviciu**

**Răzvan BUJAC**

**CAIET DE SARCINI**

**Servicii de organizare evenimente**

*Specificațiile tehnice reprezintă cerințe, prescripții, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

*Specificațiile tehnice se întocmesc în conformitate cu prevederile legale prevăzute la art.154÷art.159 din Legea nr. 98/2016.*

*Cerințele impuse vor fi considerate ca fiind minime și obligatorii. În acest sens, orice ofertă prezentată, care se abate de la prevederile Caietului de Sarcini, va fi luată în considerare numai în măsura în care Propunerea Tehnică presupune asigurarea unui nivel calitativ superior cerințelor minime din prezentul Caiet de Sarcini. Oferta care conține caracteristici inferioare celor prevăzute în prezentul Caiet de Sarcini va fi considerată neconformă și va fi respinsă.*

*Prezentul Caiet de sarcini conține specificații tehnice minime în baza cărora ofertantul va întocmi oferta tehnică și financiară, făcând parte integrantă din documentația de atribuire în vederea participării la procedură.*

**I. INFORMAŢII GENERALE**

1.1. Beneficiar / Autoritate contractantă: **Centrul pentru Tineret al Municipiului București**

1.2. Date despre beneficiar: Sediu: Municipiul București, Calea Victoriei nr. 126, sector 1; **Adresa de corespondență: Bulevardul Basarabia 37-39, Sector 3, București (National Arena București – Sector 114)**

1.3 Sursa de finanțare a achiziției : Bugetul local

1.4. Denumire achiziție: Servicii pentru evenimente - **Underground Clasic**

1.5. Valoarea totală estimată a contractului/lor: **378.150 lei** lei la care se adaugă TVA .

**II. OBIECTIV**

Promovarea proiectelor artistice de mare amploare pe raza Municipiului București.

Muzica clasică este parte din modul nostru de viață de ceva vreme, prin acest proiect dorim să reducem comportamentul antisocial și să promovăm diversitatea muzicală în mai multe spații publice din București cu o posibilitate de extindere pe o perioadă mai lungă de timp și în cât mai multe spații publice.

**Obiective specifice:**

- Dezvoltarea oportunităților de petrecere a timpului liber al tinerilor din Municipiul București;

- Creşterea interesului tinerilor  pentru muzica clasică prin accesul neîngrădit atât în timpul liber cât și în timpul deplasării lor către facultate, birou etc.

- Realizarea unui eveniment exclusiv dedicat tinerilor;

**III. DESCRIERE**

Centrul pentru Tineret al Municipiului Bucureşti dorește achiziționarea de servicii de organizare a evenimentelor în vederea realizării, în perioada 17 noiembrie-10 decembrie a unei serii de momente/ eveniment ce se vor desfășura ad-hoc, în diferite momente ale zilei, în mai multe locații din Municipiul București, precum ar fi: Pasajul de la Piața Universității, Pasajul Unirii, Piața Universității, Pasajul Latin, Centrul Vechi al Capitalei, Pasajul Villacrosse, Complexul Regie, Piața Constituției, Aviației, Aviatorilor, Calea Dorobanți, Universitatea București, USAMV, Politehnica București, Calea Floreasca, Piața Victoriei, Piața Romană, Piața Charles de Gaulle, Arcul de Triumf, Bd. Timișoara x Str. Vasile Milea, Parcul Mihai I, Șos. Pipera x Bd. Barbu Văcărescu, Bd. Dimitrie Pompeiu, Parcul Tineretului, Bd. Gheorghe Șincai x Splaiul Unirii, Parcul Ateneului, Parcul Carol, 2 mall-uri din mun. București și în următoarele stații de metrou: Nicolae Grigorescu, Politehnică, Timpuri Noi, Piața Muncii, Petrache Poenaru, 1 Mai, Titan, Aurel Vlaicu și Constantin Brâncoveanu.

Având ca principal obiectiv promovarea muzicii clasice și reinterpretarea acesteia, cu scopul de a interpreta negativii unor opere, cu o mare priză la public în zilele noastre. Astfel, prin acest proiect ne propunem lărgirea spectrului muzical, promovarea diversității muzicale și culturale pentru tinerii din raza Municipiului București.

Noțiunea de a îmbina muzica clasică cu un spațiu public este des folosită, venind inițial din Canada - în Montreal, la mijlocul anilor 1990, a fost realizat un experiment pentru a vedea dacă muzica clasică ar putea avea un rezultat pozitiv împotriva infracțiunilor.

Muzica nu poate ajuta decât să schimbe starea de spirit și acest fapt nu este nimic nou - mai degrabă, folosirea muzicii ca descurajare a criminalității publice reprezintă redescoperirea unei înțelepciuni vechi și a aplicării acesteia într-o situație din secolul 21 .

Centrul pentru Tineret al Municipiului București, își propune promovarea muzicii clasice și prin alte căi decât cele tradiționale, ce pot atinge mult mai ușor auditorul. Un proiect ce se va desfășura pe parcursul a unei săptămâni, în cele mai mari spații publice din București.

Prin acest proiect dorim să promovăm nivelul de performanță pe care tinerii l-au atins în acest domeniu. Un proiect ce reunește cei mai buni tineri muzicieni din România pentru o experiență artistică unică care are ca scop atingerea unui înalt nivel de performanță.

Programul evenimentului este structurat pe parcursul a trei săptămâni, în spațiile menționate mai sus și în Centrul Vechi al Capitalei, unde se vor organiza 20 de momente distincte și unice, cu ajutorul unei scene mobile creată pe platforma unui camion, ce are ca traseu principalele puncte de interes din București și principalele aglomerări urbane.

Momentele au durata de minim 30 de minute, în care orchestra de muzică va reinterpreta o serie de melodii contemporane.

**Justificare necesitate / oportunitate**

Muzica este întotdeauna prezentă în viețile oamenilor: la televizor, la radio, în autobuz, în magazine și restaurante. Tehnologia a evoluat destul de mult încât să permită ascultarea muzicii oriunde. Din ce în ce mai mulți oameni ascultă melodiile preferate în căști în timp ce merg la serviciu, la școală sau spre alte locuri.

Astfel, conform unor studii de specialitate, muzica, în special muzica clasică, are o serie de beneficii asupra organismului uman, printre care putem enumera următoarele:

- pacienții care suferă de boli cardiace și care ascultă sonate de pian ale unor mari artiști, precum Mozart, pentru o jumătate de oră pe zi, au avut rezultate mai bune în ceea ce privește îmbunătățirea pulsului și scăderea ritmului cardiac, decât cei care nu au ascultat muzică deloc.

- muzica subliminală care trimite mesaje subconștientului poate fi eficientă în controlul greutății. Acesta poate transmite mesaje importante cu privire la alimentele care trebuie evitate.

- școala Comunitară de Muzică a Universității de stat din Michigan a realizat un studiu care relevă faptul că cel puțin un sfert de oră de ascultat muzică poate duce la întărirea sistemului imunitar.

- îmbunătățirea abilităților de învățare, memorare și concentrare.

- efect terapeutic asupra persoanelor depresive, chiar dacă ritmul nu este unul alert sau pozitiv. Indiferent dacă muzica ascultată transmite un mesaj pozitiv sau nu, aceasta ajută la ameliorarea stărilor de tristețe și inducerea unei stări de relaxare.

Astfel de evenimente au loc constant, începând cu anii 1980, în spații publice, în tunelurile subterane sau un piațetele marilor orașe din Canada, Statele Unite ale Americii, cât și în orașe europene precum: Londra, Manchester, Berlin, Amsterdam, Madrid, etc.

**III. OBIECTUL CONTRACTULUI**

Prin acest proiect ne propunem să oferim o surpriză oamenilor exact în mediul lor de lucru din zona centrală a Bucureștiului, și astfel ruperea din problemele cotidiene, fie ele legate de familie, prieteni sau locul de muncă și instalarea unui sentiment de bine și a unui stări de relaxare, benefică oricărui om, locuitor al unui oraș mare ancorat în agitație.

În vederea implementării cât și a unei bune desfășurări și a unei bune vizibilități, vor fi necesare o serie de elemente, materiale și servicii, atât publicitare cât și decorative, precum ar fi:

|  |  |
| --- | --- |
| Activitate | Descriere |
| Servicii de sonorizare | 4x boxe active, echipate cu difuzor de 15 inchi, driver de 2 inchi, putere de 800w RMS, 112 db.  Subwofer echipat cu difuzor 18 inch, putere 1200W RMS, 130 db.  Microfoane condenser + stative pentru toate instrumentele folosite în cadrul evenimentului. |
| Generator curent | Puterea generatorului de minim 65 kw, antifonat, se va asigura transportul, montarea și demontarea lui cât și combustibilul necesar utilizării acestuia pentru toata durata evenimentului. |
| Scenă | Podina 12 buc. cu dimensiunea de 2mx1m / bucată, cu picioare reglabile (20-40cm). Se va asigura transportul și montajul pentru fiecare moment.  Fundalul scenei va avea un pop-up wave textil curb de minim 10 mp. |
| Conectică + electrică | Se va asigura conectica și toate ansamblele electrice conforme pentru buna desfășurare a tuturor momentelor, montarea, demontarea și transportul lor. |
| Mixer sunet + conectică | Mixer digital cu 32 de canale  40 de intrări  25 bus-uri digitale  Consolă mixaj 32 preamp-uri MIDAS programabile  25 fadere motorizate  Canale LCD  Procesor efecte  Jack 6,3 mm  RCA  Bandă de frecvență între 10 și 22.000 Hz |
| Scaune | 10 bucăți scaune pentru membrii orchestrei, ce se vor pune la dispoziție pentru fiecare moment în parte pe toată perioada desfășurării evenimentului . |
| Suport partituri | 10 bucăți suporturi pentru partituri pentru membrii orchestrei, ce se vor pune la dispoziție pentru fiecare moment în parte pe toată perioada desfășurării evenimentului. |
| Staff+ necesar artiști | Se va asigura personalul calificat aferent pentru buna desfășurare a fiecărui eveniment în parte.  Se va asigura protocolul necesar orchestrei și a personalului (apă, cafea, sucuri). |
| Foto- Video eveniment | Pachet 2 ore / per moment :  Prezența unui fotograf și a unui videograf timp de 2 ore / Editarea  fotografiilor / Filmare 4K / Filmare aeriană.  1. Servicii de fotografie profesională  - Un fotograf va fi prezent pe toată durata evenimentului;  - Se vor fotografia toate momentele din cadrul evenimentului;  - Se va folosi echipament profesional de peste 25 MP;  - Toate fotografiile sunt capturate în format .raw;  - Întreg materialul se va edita și se va prelucra;  - Se vor livra fotografiile în format digital de înaltă rezoluție (pentru print de mari dimensiuni).  2. Servicii video de capturare a  desfășurării evenimentului  - 1 videograf profesionist;  - Se vor captura cele mai bune momente ale evenimentului;  - Se vor folosi camere video profesionale de înaltă calitate format 4k necompresat;  - Se vor folosi sisteme de stabilizare de tip “steady-cam”;  - Întreg materialul se va edita, coloriza și prelucra;  - Se va livra un video la cheie ce va cuprinde întreg evenimentul;  - Video va fi livrat în 2 variante: varianta lunga și varianta scurtă (web).  3. Servicii de filmare și fotografiere aeriana  - Un pilot va fi prezent pe toată durata evenimentului;  - Se vor folosi echipamente profesionale – format 4k;  - Se vor efectua poze aeriene și filmări pe tot parcursul evenimentului;  - un echipament va fi prezent în locație. Acesta va zbura alternativ, capturând cele mai bune momente. - Fotografiile aeriene vor fi  editate și prelucrate;  - Materialul video va fi prelucrat împreună cu cel de la sol. |
| Inchiriere tir+ concept scena mobila conform temei si conditiilor minimale prezentate | Operatorul va pune la dispoziție un TIR+ Semiremorcă ca platformă pentru scena mobilă. Capul tractor trebuie sa fie minim euro 6, într-o condiție foarte bună din punct de vedere estetic.    Combustibilul necesar pentru desfășurarea tuturor momentelor  Operatorul va depune doua variente de amenajare/scena mobila. Varianta aleasa de beneficiar va putea suporta modificări nesubstanțiale la propunerea beneficiarului.  Se va asigura printarea montarea și demontarea unui fundal de minim 30 mp mesh pentru scena mobilă.  Se va asigura printarea montarea și demontarea unei fuste de minim 30 mp de banner pentru acoperirea părții din fata a semiremorcii.  Se va asigura montarea și demontarea a unui număr minim de 10 mp ecran led pentru exterior de maxim 6,6 mm pixel pitch ca decor (se va asigura de către prestator conceptul grafic ce se va reda pe ecranele led, în conformitate cu conceptul grafic și specificul tematicii muzicale). |
| Promovare Facebook, Google și media | Promovare eveniment pe următoarele surse:  Facebook și Google + creare pagină eveniment și promovarea acesteia.  Se va asigura promovarea evenimentului și pe alte medii. |
| Artiști | Operatorul economic va pune la dispoziție un număr de minim 10 tineri artiști ce vor reinterpreta muzica contemporană în stil clasic prin instrumente clasice.  Fiecare moment din cele 20 va dura minim 30 de minute, programul și operele interpretate vor fi puse la dispoziție de catre prestator și agreate de catre autoritatea contractantă.  Se vor asigura minim instrumentele următoare: trompetă, trombon, vioară, saxofon, violoncel, contrabas, chitară.  Operatorul se va asigura că artiștii selectați vor avea minim 2 ani experință și studii muzicale. |
| Promovare | - 10.000 stickere în forma a mai multor instrumente muzicale, branduite conform cerintelor achizitorului, dimensiunea minimă de 7 cm x6 cm.  - 3000 de flyere 1/3 A4 cu mesaje informative;  - 3 roll up-uri;  - 2 wave;  - 150 mp autocolant + floor stiker;  - 150 mp mesh;  Operatorul economic va asigura conceptul grafic, machetarea, producția tuturor materialelor de promovare, montare și demontare. |

Cele 20 de evenimente vor avea loc în mai multe locații din Municipiul București, precum ar fi: Pasajul de la Piața Universității, Pasajul Unirii, Piața Universității, Pasajul Latin, Centrul Vechi al Capitalei, Pasajul Villacrosse, Complexul Regie, Piața Constituției, Aviației, Aviatorilor, Calea Dorobanți, Universitatea București, USAMV, Politehnica București, Calea Floreasca, Piața Victoriei, Piața Romană, Piața Charles de Gaulle, Arcul de Triumf, Bd. Timișoara x Str. Vasile Milea, Parcul Mihai I, Șos. Pipera x Bd. Barbu Văcărescu, Bd. Dimitrie Pompeiu, Parcul Tineretului, Bd. Gheorghe Șincai x Splaiul Unirii, Parcul Ateneului, Parcul Carol, 2 mall-uri din mun. București și în următoarele stații de metrou: Nicolae Grigorescu, Politehnică, Timpuri Noi, Piața Muncii, Petrache Poenaru, 1 Mai, Titan, Aurel Vlaicu și Constantin Brâncoveanu. Pentru cele două mall-uri din mun. București aprobările necesare desfășurării evenimentului vor fi obținute de către prestator. În funcție de condițiile meteorologice din perioada proiectului, se vor stabili locațiile exacte și vor fi comunicate prestatorului.

**Prestatorul va lua în considerare la depunerea ofertei tehnice prezentarea a două concepte de scenă mobilă și punerea la dispoziția autorității contractante a CV-urilor artiștilor muzicali.**

**Prestatorul va fi responsabil în fazele de pre- și post-eveniment de următoarele elemente cheie:**

1. Serviciile minime obligatorii aferente organizării evenimentului vor fi: asigurarea condițiilor pentru buna desfășurare a evenimentului, a instalațiilor și a materialelor specifice, conform cerințelor și specificațiilor prezentului caiet de sarcini.

2. Prestatorul va desemna un coordonator de eveniment care va colabora în permanență cu reprezentanții desemnați de achizitor.

3. Prestatorul va asigura dotarea zonelor, în conformitate cu cerințele minime prevăzute în prezentul caiet de sarcini. În oricare dintre cazurile unde sunt prevăzute momente specifice, prestatorul va asigura aparatura și echipamentele necesare și conforme, astfel încât momentele evenimentului pe toată durata lui, să fie prestate în condiții de maximă calitate și siguranță. Asamblarea și dezasamblarea echipamentelor și a celorlalte elemente prevăzute în caietul de sarcini, cât și eliberarea locației, vor fi asigurate de prestatorul de servicii. În timpul lucrărilor de asamblare și dezasamblare a echipamentelor, se vor respecta condițiile minime privind protecția mediului și protecția muncii. La amenajarea scenei și a tuturor elementelor logistice aferente celor 20 de momente se va avea în vedere asigurarea stabilității amplasamentelor, cât și poziționarea ei corectă în relație cu accesele și căile de evacuare. Structura podiumului se va realiza astfel încât să asigure rigiditatea și stabilitatea necesară desfășurării în bune condiții a tuturor reprezentațiilor pe perioada evenimentului. De asemenea, în tot procesul de montat, respectiv de demontat și în exploatare, se va respecta legislația în domeniu la data respectivă. Dezasamblarea elementelor specifice și eliberarea locației se vor face în termen de maxim 30 ore de la finalizarea evenimentului descris mai sus.

4. În sarcina prestatorului sunt serviciile de transport și amenajarea locației unde se va amplasa camionul ce va transporta scena mobilă.

5. În sarcina prestatorului este selectarea artiștilor, conform cerințelor prezentului caiet de sarcini, precum și de a a se asigura că ei sunt prezenți la toate momentele agreate de ambele părți, conform unui calendar bine stabilit, agreat de autoritatea contractantă.

**IV. CONDIȚII DE DERULARE A CONTRACTULUI**

Locațiile exacte a celor 20 de momente se vor pune la dispoziția achizitorului ulterior, iar accesul va fi facilitat de către autoritatea contractantă.

Condiții contractuale: sunt prevăzute în formularul de contract și sunt obligatorii pentru prestator.

**V. MODUL DE ELABORARE A OFERTEI TEHNICE**

Este obligatorie întocmirea propunerii tehnice astfel încât, sa reiasă că ofertantul a înțeles complexitatea contractului ce urmează a fi atribuit. Oferta va respecta calendarul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat și aprobat de autoritatea contractantă ulterior semnării contractului și respectat întocmai de către prestatorul de servicii desemnat câștigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 24 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus. Întocmirea ofertei tehnice, cât și prestarea serviciilor se va face cu respectarea conform regulilor obligatorii referitoare la condițiile de muncă și de protecție a muncii care sunt în vigoare în România.

În acest scop propunerea tehnică va conține în mod obligatoriu următoarele:

1. Declarația pe propria răspundere dată de către fiecare asociat privind faptul că ofertantul a ținut cont, în elaborarea ofertei, de obligațiile referitoare la condițiile de muncă și protecția muncii pe toată durata de îndeplinire a contractului conform Formularului din Secțiunea formulare;

2. Proiectul de „Contract” (prezentat în secțiunea Formulare ) acceptat de ofertant în forma prezentată de autoritatea contractantă (semnat și stampilat pe fiecare pagină). Ofertantul poate face obiecțiuni referitoare la clauzele contractuale propuse de autoritatea contractantă, sub sancțiunea respingerii ofertei prezentate.

3.Declarație pe proprie răspundere privind disponibilitatea artiștilor

Atenție! *- Ofertantul care prezintă o ofertă (documentație) incorectă și/sau neaplicabilă și/sau incompletă la prezentul caiet de sarcini, va fi exclus din procedura de achiziție publică, oferta considerându-se neconformă (pentru că nu satisface în mod corespunzător cerințele caietului de sarcini), potrivit prevederilor legale.*

**VI. MODUL DE ELABORARE A OFERTEI FINANCIARE**

Oferta financiară va cuprinde totalitatea prețurilor pentru categoriile de servicii necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ține seama de întreaga gamă de servicii prevăzute în Caietul de sarcini și de costurile aferente realizării acestor servicii pe perioada evenimentelor. Oferta financiară va acoperi toate costurile ofertantului cu prestarea serviciilor dar fără a se limita la: salarii/onorariile datoare de către ofertant salariaților/colaboratorilor săi, responsabili cu prestarea serviciilor și taxele datorate către bugetul consolidat al statului, precum și orice taxe, impozite, cheltuieli generate de și pentru executarea contractului de prestări de servicii ce face obiectul prezentei proceduri.

În acest scop propunerea financiară va conține următoarele:

1. Formularulși anexa la acesta, în LEI, incluzând toată perioada de derulare a contractului, cu TVA-ul evidențiat separat. Pentru ofertanții străini, echivalența leu / euro va fi cursul BNR din data evaluării ofertei).

Atenție! Oferta financiară, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

**VII. CRITERIUL DE ATRIBUIRE**

Criteriul de atribuire este prețul cel mai scăzut.